open-index/open-wikipedia-markdown huggingface dataset:
კოლხეთის დაბლობი

**კოლხეთის დაბლობი** — დაბლობი საქართველოში. წარმოადგენს კოლხეთის ბარის დაბალ ნაწილს; მოიცავს აკუმულაციურ ვაკე-დაბლობსა და მიმდებარე სტრუქტურულ-ეროზიულ გორაკ-ბორცვებს ზღვის დონიდან 200 მ-მდე. პირველი აგებულია პლეისტოცენური და ჰოლოცენური თიხნარებით, ქვიშებითა და რიყნარით, მეორე — დისლოცირებული კაინოზოური ასაკის ნალექებით. კოლხეთის დაბლობი ოდნავ დახრილია შავი ზღვისაკენ და გადაკვეთილია მცირე სიღრმის ხეობებით. იგი სამკუთხედის ფორმისაა, ფუძით შავ ზღვას ებჯინება, ხოლო წვერი ქალაქ ზესტაფონთან აქვს. აჭარასა და აფხაზეთში კოლხეთის დაბლობი ვიწრო ზოლად ვრცელდება. კოლხეთის დაბლობზე ზღვიური ტენიანი სუბტროპიკულ ჰავაა. იანვრის საშუალო ტემპერატურა 3,5–4-იდან 6–6,5°C-მდეა, აგვისტო 22–23°C. აბსოლუტური მინიმალური –8–10°C-მდეა, აბსოლუტური მაქსიმალური 37–38°C. იცის აღმოსავლეთის და დასავლეთის ქარები. დამახასიათებელია ფიონები და ბრიზები. აჭარის სანაპიროზე წელიწადში 2500 მმ ნალექი მოდის. აღმოსავლეთისკენ ნალექები მცირდება 1200 მმ-მდე.

კოლხეთის დაბლობის მთავარი მდინარეა რიონი და მისი შენაკადები: ყვირილა, ხანისწყალი, ცხენისწყალი, ტეხური და სხვა. კოლხეთის დაბლობს ეკუთვნის მდინარეების ენგურის, კოდორის, სუფსისა და ნატანების ქვემო დინებები. მდინარეები საზრდოობს წვიმის, თოვლის, მიწისქვეშა და მყინვარული წყლით. წყალდიდობა გაზაფხულზეა. ბევრია ტბა. კოლხეთის დაბლობზე გავრცელებულია სუბტროპიკული ეწერი, ალუვიური, ჭაობიანი და ტორფიან-ჭაობიანი ნიადაგები. გორაკ-ბორცვებზე წითელმიწები და ყვითელმიწებია. დაბლობის ზღვისპირა ნაწილში ჭაობიანი ტყეებია, ჭარბობს მურყანი და ტირიფი. დაუჭაობებელ ნაწილში კოლხური ტყის ნარჩენებია, რომლის მთავარი ჯიშებია: მუხა, რცხილა, წიფელი, წაბლი, ლაფანი, ძელქვა. გავრცელებულია მარადმწვანე ბუჩქები და ლიანები.

კოლხეთის დაბლობზე ბინადრობს გარეული ღორი, კურდღელი, მელა, შველი, მგელი, კვერნა, წავი; ფრინველებიდან კოლხური ხოხობი, გარეული ბატი, გარეული იხვი, ტყის ქათამი და სხვა. კოლხეთის დაბლობზე არის კოლხიდის, აჯამეთის, სათაფლიის სახელმწიფო ნაკრძალები.

კოლხეთის დაბლობისათვის დამახასიათებელია ნოტიო სუბტროპიკული ტიპის ლანდშაფტი, რომელშიც გამოიყოფა ლანდშაფტის ქვეტიპი: ნოტიო სუბტროპიკული ვაკე-დაბლობი და დაბალი სტრუქტურულ-ეროზიული გორაკ-ბორცვები ლიანებიანი კოლხური ტყის ნაშთებითა და სუბტროპიკული ეწერი და დაჭაობებული ნიადაგებით. თავის მხრივ, აღნიშნული ქვეტიპი ლანდშაფტის რამდენიმე სახეს აერთიანებს. კოლხეთის დაბლობის უდიდესი ნაწილი მჭიდროდ არის დასახლებული და მაქსიმალურად არის ათვისებული მეურნეობისათვის.

## იხილეთ აგრეთვე
* საქართველოს ფლორა
* საქართველოს ტყეები

## ლიტერატურა 
* *მარუაშვილი, ლ.,* საქართველოს ფიზიკური გეოგრაფია, ნაწ. 1-2, თბ., 1969-1970;
* *სანებლიძე, მ., უკლება, დ., ჯაყელი, ქ.,* საქართველოს ლანდშაფტური რუკა, თბ.-მ., 1970

კატეგორია:საქართველოს დაბლობები
The Nile Song

„**The Nile Song**“ — ინგლისური პროგრესული როკ-ჯგუფ პინკ ფლოიდის სიმღერა და სინგლი, რომელიც გამოვიდა ევროპაში 1969 წელს. იგი ჩაიწერა იმავე წლის მარტის სტუდიური სესიების დროს და ჟღერს რეჟისორ ბარბეტ შროდერის ფილმში „მეტი“. კომპოზიცია აგრეთვე შეტანილია ალბომში *More*. მსმენელები თანხმდებიან, რომ ეს არის ჯგუფის ცდა მძიმე როკის ჟანრში. სიმღერის ავტორია როჯერ უოტერსი. ეს ერთ-ერთია იმ სიმღერებიდან, რომლებშიც არ არის გამოყენებული კლავიშებიანი საკრავები. „Ibiza Bar“ იმავე ალბომიდან იგივე ტიპის სიმღერაა.

## სხვა ვერსიები 
„The Nile Song“-ის საკუთარი ვერსია შეასრულა ჯგუფმა Necros. იგი შეტანილია მათ 1986 წლის ალბომში *Tangled Up*. აგრეთვე იგი შეასრულა ჯგუფმა Dreadnaught (2002 წლის EP *One Piece Missing*) და Voivod-მა, 1993 წლის ალბომში *The Outer Limits*.

## პერსონალი
*როჯერ უოტერსი – ბას-გიტარა
*დევიდ გილმორი – ელექტრონული გიტარა, ვოკალი
*ნიკ მეისონი – დასარტყმელი საკრავები

## სქოლიო 
კატეგორია:პინკ ფლოიდის სიმღერები
კატეგორია:1969 წლის სინგლები
კატეგორია:პროგრესული როკ-სიმღერები
კატეგორია:1969 წლის სიმღერები
კატეგორია:სიმღერები როჯერ უოტერსის ავტორობით
Sex Affairs

***Sex Affairs*** — ევროდენს-დუეტ E-Rotic-ის სადებიუტო სტუდიური ალბომი, რომელიც გამოვიდა 1995 წელს.

## ისტორია 
1994 წლის ზაფხულში გამოვიდა ჯგუფის პირველი სინგლი „Max Don't Have Sex With Your Ex“, რომელიც მალე მოხვდა გერმანიის 100 საუკეთესო ჰიტის აღლუმში. 
შემდეგი წარმატება წილად ხვდა სინგლს „Fred Come To Bed“, რომელიც მოხვდა ჩარტების #3 ადგილზე.

ალბომის ყველაზე პოპულარული სინგლი „Sex On The Phone“ საუკეთესო 10-ეულში მოხვდა. ალბომი გაყიდული იქნა 500 000 ასლის ოდენობით და მიენიჭა პლატინის სტატუსი.

## სიმღერების სია
# Max Don't Have Sex With Your Ex — 3:29
# Big Max — 4:20
# Sex Me — 3:58
# Come on Make Love to Me — 3:26
# Fred Come to Bed — 3:56
# Wild Love — 3:58
# Sex on the Phone — 3:54
# Falling For a Witch — 3:45
# Take My Love — 4:57
# Final Heartbreak — 3:45
# Max Don't Have Sex With Your Ex (რემიქსი) — 6:12
# Fred Come to Bed (რემიქსი) — 5:45

## ჩარტები
## რესურსები ინტერნეტში 
*ინფორმაცია საიტზე Discogs

## სქოლიო
კატეგორია:E-Rotic-ის ალბომები
კატეგორია:1995 წლის სადებიუტო ალბომები
The Power of Sex

***The Power of Sex*** — ევროდენს-დუეტ E-Rotic-ის მეორე სტუდიური ალბომი, რომელიც გამოვიდა 1996 წელს. აშშ-ში დისკი 2003 წელს გამოიცა. მსოფლიო მასშტაბით მისი 1.4 მილიონი ასლი გაიყიდა.

## სიმღერების სია
### ჩვეულებრივი გამოცემა
# Willy Use a Billy ... Boy – 3:41
# Why – 4:13
# Help Me Dr. Dick – 3:42
# Ecstasy – 3:59
# The Power of Sex – 3:35
# Love And Sex Are Free – 3:21
# Talk to Your Girl – 4:47
# Fritz Love My Tits – 4:08
# Erotic Dreams – 4:49
# Tears in Your Blue Eyes – 3:57
# Gimme Good Sex – 3:50
# Angel's Night – 3:54
# Freedom – 4:07
# Willy Use a Billy ... Boy (the house რემიქსი) – 6:02
# Help Me Dr. Dick (the first aid რემიქსი) – 5:54

### სპეციალური გამოცემა
# Help Me Dr. Dick – 3:43
# Willy Use a Billy... Boy – 3:41
# Why – 4:13
# Ecstasy – 3:58
# The Power of Sex – 3:35
# Love and Sex Are Free – 3:21
# Talk to Your Girl – 4:47
# Fritz Love My Tits – 4:07
# Erotic Dreams – 4:48
# Tears in Your Blue Eyes – 3:57
# Gimme Good Sex – 3:50
# Angel's Night – 3:54
# Freedom – 4:06
# Willy Use a Billy... Boy (The House რემიქსი) – 6:02
# Help Me Dr. Dick (The First Aid რემიქსი) – 5:54
# E-Rotic Megamix – 4:03
# Willy Use a Billy... Boy (სუნთქვის გარეშე) – 1:58
# Help Me Dr. Dick (Dr's Hospital რემიქსი) – 5:04

## ჩარტები
## რესურსები ინტერნეტში 
*ინფორმაცია საიტზე Discogs

## სქოლიო
კატეგორია:E-Rotic-ის ალბომები
კატეგორია:1996 წლის ალბომები
E-Rotic

**E-Rotic**  — შვეიცარიულ-გერმანული ტექნო/ევროდენს დუეტი, რომელიც ცნობილია ეროტიკულ თემებზე აგებული სიმღერებით.

## ისტორია 
დუეტის პირველი წევრები იყვნენ ლიან ლეი და აშშ-ში დაბადებული რეპერი რაზ-მა-ტაზი (ნამდვილი სახელი: რიჩარდ მაიკლ სმიტი). ჯგუფმა თავისი არსებობა დაიწყო 1994 წელს. 1996 წლის ივნისში ორივემ ოფიციალურად დატოვა კოლექტივი, პროდიუსერ დევიდ ბრანდესთან უთანხმოების გამო. შემდეგ დუეტის ახალ შემადგენლობაში მოხვდნენ ჟანეტ კრისტენსენი და ტერენს დ'არბი (ეს არ არის ტერენს ტრენტ დ'არბი). ლიან ლი მონაწილეობდა ალბომების ჩაწერაში 1999 წლამდე, მაგრამ პარალელურად მან და რაზ-მა-ტაზმა ჩამოაყალიბეს საკუთარი ჯგუფი, სახელწოდებით S.E.X. Appeal. იმავე წლის ოქტომბერში დ'არბის მაგივრად ჯგუფში მოვიდა ჩე ჯოუნერი.

2001 წელს კრისტენსენმა დატოვა E-Rotic. მის მაგივრად მოვიდა ახალი ვოკალისტი, იასმინ ბაისალი (ჯგუფიდან Das Modul). თუმცა, მოგვიანებით, 2002 წელს ორივე წევრმა დატოვა E-Rotic. ახალი ვოკალისტი იყო  ლიდია მადავიევსკი (რომელიც სტუდიურ ჩაწერაში მონაწილეობდა 1999 წლიდან), რეპ ვოკალს კი რობერტ სპეჰარი ასრულებდა. მიუხედავად ამისა, ბევრი თვლის, რომ სტუდიურ ჩანაწერებში რეპ-ვოკალს თავად პროდიუსერი, დევიდ ბრანდესი ასრულებს.

## დისკოგრაფია 
;სტუდიური ალბომები

* *Sex Affairs*  (1995)
* *The Power of Sex* (1996) 
* *Sexual Madness* (1997) 
* *Thank You for the Music* (ABBA-ს სიმღერების ქავერ-ვერსიების ალბომი) (1997) 
* *Kiss Me* (იაპონია) (1999)
* *Mambo No. Sex* (გერმანია) (1999)
* *Gimme Gimme Gimme* (იაპონია) (2000)
* *Missing You* (გერმანია) (2000)
* *Sexual Healing* (იაპონია) (2001)
* *Sex Generation*  (2001)
* *Cocktail E-Rotic* (იაპონია, რუსეთი) (2003)

## სინგლები
### პრომო სინგლები
## რესურსები ინტერნეტში 
* E-Rotic საიტზე Eurodance Encyclopædia
* E-Rotic საიტზე EuroDanceHits.com 

## შენიშვნები
## სქოლიო
კატეგორია:გერმანული ტექნო ჯგუფები
კატეგორია:გერმანული ჰაუს-ჯგუფები
კატეგორია:ევროდენს ჯგუფები
კოლხური თეთრი

მინიატიურა|მარჯვნივ|კოლხური მონეტები
**კოლხური თეთრი** — ძვ. წ. VI-III საუკუნეების ვერცხლის მონეტა, რომელიც გავრცელებული იყო საქართველოს ტერიტორიაზე. კოლხური თეთრის მოჭრას მკვლევართა ნაწილი კოლხეთის სამეფოს მიაწერს, ნაწილი კი — შავი ზღვის აღმოსავლეთ სანაპიროზე არსებულ ბერძნულ ახალშენებს (ფაზისს).

## ისტორია
კოლხური თეთრის მნიშვნელობა მეტად დიდია, საქართველოს ისტორიის ერთ-ერთი ყველაზე რთულ და წერილობით წყაროებით ნაკლებად გაშუქებულ პერიოდის შესწავლის თვალსაზრისით. საკმარისია აღინიშნოს, რომ იგი ერთ-ერთი ძირითადი საყრდენია ძვ.წ. VI საუკუნეში თანამედროვე დასავლეთ საქართველოს მიწა-წყალზე სამეფოს არსებობის დასამტკიცებლად. გარდა ამისა, კოლხური თეთრი პირველხარისხოვანი მასალაა ძველი ქართული პანთეონის შესასწავლად.

კოლხური მონეტები დასავლეთ საქართველოს გარდა ასევე აღმოჩენილია (ყირიმში – ნიმფეის ტაძრის ნანგრევებში; ქერსონესში; სოჭის რაიონში; ტრაპეზუნტის მიდამოებში; ქართლში – არმაზში და სხვ.). თავად დასავლეთ საქართველოს ტერიტორიაზე ნახევარდრაქმის II ტიპის კოლხური მონეტები ნაპოვნია ათასობით.

## კოლხური თეთრის ტიპები
კოლხური თეთრის რამდენიმე ტიპი და ნომინალი არსებობს. ჩვენამდე მოღწეულ ერთეულებს შორის უდიდესია ე. წ. ტეტრადრაქმა (ანუ ოთხდრაქმიანი მონეტა). შემდეგ მოდის დიდრაქმების (ორდრაქმიანი) რიგი.

## განსხვავებული მონეტები
კოლხურ მონეტებს შორის ყველაზე გავრცელებულია II ტიპის ნახევარდრაქმა, რომელიც დიდი რაოდენობითაა ნაპოვნი დასავლეთ საქართველოს ტერიტორიაზე, რომლის ერთ მხარეზე ადამიანის თავია გამოსახული, მეორეზე კი – ხარის, უფრო იშვიათად ლომის. სამწუხაროა მაგრამ კოლხურ მონეტებზე წარწერები არ გვხვდება, თუმცაღა არის გამონაკლისები - მხოლოდ ზოგიერთზე გვხვდება ასოები MO, A, O, ან Ф. ყველაზე ხშირია MO-ასოებიანი მონეტები (საქართველოს სახელმწიფო მუზეუმში ასეთები ათზე მეტია), სხვა სახის წარწერიანი მონეტები სულ თითო ეგზემპლარის სახითაა მოღწეული. ა. ბოლტუნოვა ფიქრობს, რომ ასო Ф-ში ფაზისის სახელი შეიძლება დავინახოთ. დანარჩენი ნიშნები, მ. ინაძის აზრით, შეიძლება ზღვისპირა ქალაქების თანამდებობის პირთა ინიციალებს წარმოადგენდნენ. დასავლეთ საქართველოში კოლხური მონეტები ძირითადად გავრცელებულია სოხუმსა და ბათუმს შორის მდებარე ტერიტორიაზე, ე. ი. სწორედ ძვ. წ. VI-IV სს. მეცნიერთა ერთი ჯგუფი თვლის რომ კოლხური მონეტები იჭრებოთა თავად კოლხეთში. ქ. წულუკიძეში ნაპოვნ განძში მონეტის ერთ-ერთი ეგზემპლარი დამზადების პროცესში მყოფი ჩანს (ერთი მხარე გლუვი აქვს), რაც თითქოს აგრეთვე მათ ადგილობრივ დამზადებაზე მეტყველებს. ხოლო მეორე ჯგუფი თვლის, რომ ეს მონეტები შესაძლოა ზღვისპირა ბერძნულ ქალაქებში იყოს მოჭრილი. ა. ზოგრაფს კოლხური მონეტების ერთი ნაწილი მაინც ადგილობრივ ხელისუფალთა მიერ მოჭრილად მიაჩნდა. კოლხური თეთრის არსებობა ერთ-ერთი საბუთია იმისა, რომ ძვ. წ. VI-V საუკუნეებში დასავლეთ საქართველოს მიწა-წყალზე სახელმწიფო არსებობდა.

## ლიტერატურა
* *მელიქიშვილი გ.,* საქართველოს ისტორიის ნარკვევები, ტ. I, თბ., 1970, გვ. 280.
* 
* ისტორიულ-შემეცნებითი ჟურნალი ისტორიანი, №2(38), თებერვალი, 2014 წ.

## რესურსები ინტერნეტში
* ნუმიზმატიკის ინგლისურ-ქართული ონლაინ-კატალოგი 

## სქოლიო
კატეგორია:კოლხეთის მონეტები
კოლხური თხილი

**კოლხური თხილი** () — ბუჩქი არყისებრთა ოჯახისა. მისი სიმაღლე 1 მ აღწევს. ნორჩი ყლორტები მოფენილი აქვს გრძელი აბრეშუმისებრი ბუსუსებით. ნაყოფი პატარაა, კვერცხისებრი, თავწაწვეტილი, თითო-თითო ან რამდენიმე ერთად შეჯგუფებული. 

ენდემია, გავრცელებულია დასავლეთ საქართველოს (კოლხეთი), მთის ზედა და სუბალპური სარტყელში (2300 მ-მდე) კირქვებზე. ნაზვავებზე ქმნის რაყას, ყვავილობს აპრილში, ნაყოფი სექტემბერში მწიფდება. მრავლდება თესლითა და ამონაყარით. იტანს სიცივეს, ხარობს ტენიან ნიადაგზე. შეტანილია საერთაშორისო და საქართველოს „წითელ წიგნში“.

## ლიტერატურა
## სქოლიო
კატეგორია:თხილისებრნი
გრიგოლ დადიანი (პოეტი)

მინი|150პქ|გრიგოლ კოლხიდელი
**გრიგოლ ლევანის ძე დადიანი** (ლიტერატურული ფსევდონიმი *კოლხიდელი*) (დ. 18 ოქტომბერი [ძვ. სტ. 6 ოქტომბერი], 1814, ზუგდიდი — გ. 19 იანვარი [ძვ. სტ. 6 იანვარი], 1902, ქუთაისი), ქართველი პოეტი, საზოგადო მოღვაწე. სამეგრელოს მთავრის ლევან V-ის ძე, რუსეთის არმიის ინფანტერიის გენერალი (1883).

## ბიოგრაფია
1828 წლიდან სწავლობდა პეტერბურგის პაჟთა კორპუსში. 1834 წლიდან პეტერბურგში მსახურობდა ჯერ ლეიბგრენადერთა, შემდეგ პრეობრაჟენსკოეს პოლკში. 1844 წელს პოლკოვნიკი გახდა. მამის გარდაცვალების შემდეგ (1845) სამეგრელოში დაბრუნდა. ყირიმის ომის (1853-1856) დროს ოსმალთა წინააღმდეგ მებრძოლ რაზმს მეთაურობდა კავკასიის ფრონტზე. 1854 წელს მიენიჭა გენერალ-მაიორის წოდება. ომის შემდეგ დაინიშნა გრენადერთა დივიზიის პირველი ბრიგადის მეთაურად. იბრძოდა შამილის წინააღმდეგ. რუსეთ-ოსმალეთის ომში (1877-1878) მონაწილეობისათვის მიიღო გენერალ-ლეიტენანტის წოდება. 1880 წელს სამხედრო სამსახურის 50 წლისთავზე - გენერალ-ადიუტანტის წოდება. 

დადიანს ეკუთვნის ისტორიული პოემა „რუხის ბრძოლა“, რომელშიც აღწერილია მეგრელ-იმერთა ერთობლივი ბრძოლა აფხაზთა და  კავკასიელ მთიელ მომხდურთა წინააღმდეგ 1780 წელს, პატრიოტული სულისკვეთებით აღსავსე ლექსები და სხვა. თანამშრომლობდა ჟურნალ-გაზეთებში („ცისკარი“, „ივერია“ და სხვა). „კოლხიდელის“ გარდა ზოგჯერ სხვა ფსევდონიმებითაც წერდა („იოანე გეგეჭკორი“, „მეგრელი“, „კ“, „გ. დ.“ და სხვა). წვლილი მიუძღვის იპოლიტ ბარტდინსკის მიერ „ვეფხისტყაოსნის“ თარგმნის საქმეში. მთელი თავისი ქონება და ბიბლიოთეკა დადიანმა ქართველთა შორის წერა-კითხვის გამავრცელებელ საზოგადოებას უანდერძა.

დაკრძალულია მარტვილის მონასტერში.

## ლიტერატურა
* *მეუნარგია ი.,* ქართველი მწერლები, სოლ. ცაიშვილის გამოც. ტ. 1, თბ., 1954;
**ცაიშვილი სოლ.,* ლიტერატურული ნარკვევები, თბ., 1962;

## სქოლიო
კატეგორია:ქართველი პოეტები
კატეგორია:ქართველი საზოგადო მოღვაწეები
კატეგორია:დაბადებული 1814
კატეგორია:გარდაცვლილი 1902
კატეგორია:ზუგდიდის მუნიციპალიტეტში დაბადებულები
გ
კატეგორია:წმინდა სტანისლავის III ხარისხის ორდენის კავალრები
აზიის ფეხბურთის კონფედერაციის ჩემპიონთა ლიგა

**აზიის ფეხბურთის კონფედერაციის ჩემპიონთა ლიგა** არის საფეხბურთო ჩემპიონატი, რომელიც იმართება აზიის 14 ქვეყნის ეროვნული ჩეპიონატების გამარჯვებულებსა და თასის მფლობელებს შორის. ტურნირი იმართება აზიის ფეხბურთის კონფედერაციის ეგიდით.

## ისტორია 
ტურნირის ისტორია იწყება 1967 წლიდან. თავდაპირველად მასში მხოლოდ რვა გუნდი იღებდა მონაწილეობას. 1972 წელს მონაწილეების სიმცირის გამო ტურნირმა არსებობა შეწყვიტა. იგი კვლავ დაბრუნდა 1986 წელს, როგორ აზიის ჩემპიონთა თასი. ტურნირში მხოლოდ აზიის ქვეყნების ჩემპიონატების გამარჯვებულები იღებდნენ მონაწილეობას, თასის მფლობელებისთვის კი ცალკე ტურნირი ტარდებოდა. 2002-03 წლებში ეს ორი ტურნირი გაერთიანდა და დაერქვა აზიის კონფედერაციის ჩემპიონთა ლიგა.

## გამარჯვებულები 
### ქვეყნების მიხედვით 
კატეგორია:საფეხბურთო ტურნირები
Moses

„**Moses**“ — ბრიტანული როკ ჯგუფის Coldplay-ს სიმღერა. იგი შეტანილია ჯგუფის საკონცერტო ალბომში *Coldplay Live 2003* და გავრცელდა პრომო CD-ს სახით, რომელის დაურიგდა რადიო სადგურებს.

სიმღერა კრის მარტინის ყოფილი ცოლის, გვინეტ პელტროუს შესახებ არის. მარტინი ამბობდა, რომ იგი არის „მსოფლიოში ყველაზე მშვენიერი ქალის შეყვარებაზე“. წყვილმა ეს სახელი დაარქვა თავის მეორე შვილს, მოუზის ბრიუს ენტონი მარტინს.

## სიმღერების სია
## ჩარტები
## გამოცემების ისტორია
## სქოლიო
კატეგორია:Coldplay-ს სიმღერები
კატეგორია:2003 წლის სიმღერები
კატეგორია:2003 წლის სინგლები
Big Blue Ball

***Big Blue Ball*** — პიტერ გებრიელისა და სხვადასხვა შემსრულებლის ერთობლივი ალბომი, რომელიც გამოვიდა 2008 წლის აპრილში.

ალბომი იწერებოდა 15 წლის განმავლობაში. მასზე მუშაობდა მრავალი მუსიკოსი. გებრიელის თქმით, ყველა მთავარი სიმღერა ჩაწერილი იქნა 90-იანი წლების დასაწყისში, მაგრამ ბევრი ფირი იყო არეული და მათმა მოწესრიგებამ პიტერს ბევრი დრო წაართვა. ალბომზე მუშაობდა პროდიუსერი სტივენ ჰეიგი.

ალბომზე, გარდა გებრიელისა, მუშაობდნენ: შინედ ო'კონორი, კარლ ვალინგერი, ნატაშა ატლასი, პაპა ვემბა. რამდენიმე სიმღერაში პიტერი მთავარ ვოკალურ პარტიას ასრულებს. დისკი შეიცავს დასავლურ, აფრიკულ და აზიურ მოტივებს.

პირველი სიმღერა, რომელიც ალბომის სარეკლამოდ სინგლის სახით გამოჩნდა გაყიდვაში, არის *Whole Thing*. იგი აგრეთვე შეტანილია ტელესერიალში Long Way Down.

## სიმღერების სია
# „Whole Thing“ (ორიგინალური მიქსი) (ფრენსის ბები, ალექს ფაკუ, ტიმ ფინი, პიტერ გებრიელი, კარლ ვალინგერი, ენდი უაიტი) - 5:26
# „Habibe“ (ნატაშა ატლასი, ჰოსან რამზი, ნილ სპარკსი) - 7:12
# „Shadow“ (ხუან კანიზარესი, პაპა ვემბა) - 4:27
# „altus silva“ (ჯოზეფ არტური, რონან ბრაუნი, Deep Forest, ჯეიმზ მაკნელი, ირლა ო ლიონერდი, ვერნონ რიდი) - 6:07
# „Exit Through You“ (ჯოზეფ არტური, პიტერ გებრიელი, კარლ ვალინგერი) - 5:52
# „Everything Comes From You“ (რიჩარდ ევანზი, ჯოჯი ჰიროტა, სევარა ნაზარხანი, შინედ ო’კონორი, გუო იუე) - 4:42
# „Burn You Up, Burn You Down“ (ბილი კობემი, პიტერ გებრიელი, The Holmes Brothers, ვენდი მელვინი, არონა ნ’დიაიე, ჯა უობლი) - 4:30
# „Forest“ (ლევონ მინასიანი, არონა ნ’დიაიე, ვერნონ რიდი, ჰუკვე ზავოსე) - 6:16
# „Rivers“ (ვერნონ რიდი, მარტა სებესტიენი, კარლ ვალინგერი) - 5:44
# „Jijy“ (არონა ნ’დიაიე, როსი, ჯა უობლი) - 3:59
# „Big Blue Ball“ (პიტერ გებრიელი, მანუ კატჩე, კარლ ვალინგერი) - 4:51

## რესურსები ინტერნეტში
* ოფიციალური განყოფილება Big Blue Ball ლეიბლის Realword Records საიტზე

## სქოლიო 
კატეგორია:პიტერ გებრიელის ალბომები
კატეგორია:2008 წლის ალბომები
კოლხეთის ეროვნული პარკი

**კოლხეთის ეროვნული პარკი** — ეროვნული პარკი საქართველოში, შავი ზღვის სანაპიროზე, პალიასტომის ტბის მიდამოებში. კოლხეთის დაცული ტერიტორიების ნაწილი. ფართობი 44&nbsp;980 ჰა, საიდანაც 29&nbsp;229 ჰა სახმელეთო ფართობია, 15&nbsp;751 ჰა კი — შავი ზღვის აკვატორია. დაარსდა 1999 წელს. მოიცავს შავი ზღვის აღმოსავლეთ სანაპიროზე ნაბადისა და ჭურიის უბნის მიმდებარე აკვატორიის ნაწილს და პალიასტომის ტბის აუზს. პარკი კოლხეთის საერთაშორისო მნიშვნელობის მქონე ჭარბტენიანი ეკოსისტემების დაცვისა და შენარჩუნების მიზნითაა შექმნილი. გამოირჩევა ველური ფლორისა და ფაუნის მაღალი ბიომრავალფეროვნებით, ენდემური და რელიქტური სახეობების სიუხვით. აქ წარმოდგენილია სხვადასხვა ტიპის ლანდშაფტები, ცალკეული ეკოსისტემები და ცენოზები.

ეროვნული პარკი მნიშვნელოვანია როგორც მიგრირებად, მიმომფრენ და წყალმცურავ ფრინველთა საბინადროდ ვარგისი არეალი,

1935 წელს შეიქმნა **კოლხეთის ნაკრძალი** (ფართობი 561 ჰა). მისი მიზანი იყო კოლხეთის დაბლობისათვის დამახასიათებელი რელიქტური ფლორისა და ფაუნის მთლიანი კომპლექსის დაცვა. ნაკრძალს დიდი სამეცნიერო-კვლევითი და ისტორიული მნიშვნელობა ჰქონდა.

## საინტერესო ფაქტები
მინი|მარჯვნივ|300პქ|პალიასტომის ტურისტული მარშრუტი
2007 წლის 24 ოქტომბრიდან კოლხეთის ეკოსისტემა შეტანილი იყო იუნესკოს მსოფლიო მემკვიდრეობის საცდელ სიაში. 2021 წელს კოლხეთის ტროპიკული ტყეები და ჭაობები, რომელიც კოლხეთის ეროვნული პარკის ტერიტორიასაც მოიცავს, იუნესკოს მსოფლიო მემკვიდრეობის ძეგლთა სიაში შევიდა.

## გალერეა 

ფაილი:Kolkheti1121.jpg
ფაილი:Kolkheti National Park11.jpg|
268A1528.jpg
268A1678.jpg
268A1701.jpg
268A1867.jpg
268A2208.jpg
268A2228.jpg
268A2377.jpg
268A2231.jpg
268A1737.jpg
268A2936.jpg
268A2953.jpg
268A3056.jpg
268A3443.jpg
268A3757.jpg
268A3983.jpg
Kolkheti National Park.jpg
Kolkheti National Park1.jpg
Kolkheti National Park10.jpg
Kolkheti National Park11.jpg
Kolkheti National Park12.jpg
Kolkheti National Park13.jpg
Kolkheti National Park14.jpg
Kolkheti National Park15.jpg
Kolkheti National Park17.jpg
Kolkheti National Park21.jpg
Kolkheti National Park23.jpg
Kolkheti National Park4.jpg
Kolkheti National Park5.jpg

## რესურსები ინტერნეტში
* საქართველოს კანონი კოლხეთის დაცული ტერიტორიების შექმნისა და მართვის შესახებ 

## სქოლიო
კატეგორია:საქართველოს ეროვნული პარკები
კატეგორია:რამსარის ძეგლები საქართველოში
კატეგორია:1999 წელს დაარსებული დაცული ტერიტორიები
კატეგორია:იუნესკოს მსოფლიო მემკვიდრეობის საცდელი სიის ძეგლები
აფრიკის ერთა თასი

thumb|150px
**აფრიკის ეროვნებათა თასი** — საფეხბურთო ტურნირი, რომელსაც აფრიკის ფეხბურთის კონფედერაცია ატარებს. ტურნირის ანალოგია ევროპის საფეხბურთო ჩემპიონატი. გამარჯვებული აფრიკის ჩემპიონად ცხადდება და ფიფას კონფედერაციის თასის გათამაშებაში მონაწილეობის უფლებას იღებს. 1957 წელს გაიმართა პირველი ტურნირი, რომელშიც მონაწილეობას იღებდა სამი ქვეყნის ეროვნული ნაკრები: ეგვიპტე, სუდანი და ეთიოპია (სამხრეთ აფრიკა დისკვალიფიცირებული იქნა აპართეიდის გამო). 1968 წლიდან ტარდება ყოველ ორ წელიწადში.

## შედეგები 
(1) *1957 წელს  დისკვალიფიცირებული იქნა აპართეიდის გამო.
(2) *1959 წელს ფინალი არ გამართულა, სამივე გუნდი შეხვდა ერთმანეთს.
(3) *1979 წელს ასევე არ გამართულა ფინალი, ჩემპიონის ვინაობა გაირკვა ოთხი გუნდისგა შემდგარ ჯგუფში.
(4) *1978 წელს მე-3 ადგილისთვის მატჩში გამარჯვება ანგარიშით 2:0 ჩაეთვალა ნიგერიას, მას შემდეგ რაც ტუნისმა ანგარიშზე 1:1 უარი განაცხადა მატჩის გაგრძელებაზე.

## გამარჯვებულები და ფინალისტები 
კატეგორია:აფრიკის ერთა თასი
კატეგორია:საფეხბურთო ტურნირები
კოლხეთი (მრავალმნიშვნელოვანი)

საკუთარი სახელი **კოლხეთი** შეიძლება აღნიშნავდეს:

* კოლხეთი — დასავლეთ საქართველოს ბერძნული სახელწოდება;
* (1135) კოლხეთი — ასტეროიდი;
* კოლხეთი ხობი — ქალაქ ხობის საფეხბურთო კლუბი;
* კოლხეთი-1913 ფოთი — ქალაქ ფოთის საფეხბურთო კლუბი;
* კოლხეთის ეროვნული პარკი — ნაკრძალი შავი ზღვის სანაპიროზე, პალიასტომის ტბის მიდამოებში.
A Rush of Blood to the Head Tour

**A Rush of Blood to the Head Tour** — მსოფლიო საკონცერტო ტურნე ჯგუფის Coldplay მეორე სტუდიური ალბომის *A Rush of Blood to the Head* მხარდასაჭერად. ოფიციალურად, ტურნე თითქმის ცხრა თვის განმავლობაში გრძელდებოდა და ხუთი კონტინენტი მოიცვა. 2002-ში, Coldplay-მ ასევე კონცერტების სერია გამართა ევროპასა და ჩრდილოეთ ამერიკაში ალბომის მხარდასაჭერად. თუმცა, ამ შოუების რეკლამირება ალბომის ოფიციალურ ტურად არ მომხდარა.

ტურნეს DVD ჩანაწერი *Coldplay Live 2003* ავსტრალიაში, სიდნეის ჰორდერნ პავილიონში, 2003 წლის 21 და 22 ივლისს გაკეთდა.

ტურნეს ჰედლაინერებად 2002-ში Idlewild და Ash, ხოლო 2003-ში Feeder, The Music, Eisley, და რონ სექსმიტი გამოდიოდნენ.

## შესრულებული სიმღერები 
#„Politik“
#„God Put a Smile upon Your Face“
#„A Rush of Blood to the Head“
#„Daylight“
#„Trouble“
#„One I Love“
#„Don't Panic“
#„Shiver“
#„See You Soon“
#„Everything's Not Lost“
#„Moses“
#„Yellow“
#„The Scientist“
#„What a Wonderful World“ 
#„Clocks“
#„In My Place“
#„Amsterdam“
#„Life Is for Living“

## რესურსები ინტერნეტში
*ტურნეს შესახებ საიტზე WikiColdplay 

კატეგორია:Coldplay-ს საკონცერტო ტურნეები
კატეგორია:2003 წლის საკონცერტო ტურნეები
Twisted Logic Tour

**The Twisted Logic Tour** იყო მსოფლიო ტურნე ჯგუფ Coldplay-ს მესამე ალბომის, *X&Y* მხარდასაჭერად.

## შესრულებული სიმღერები 
#Square One
#Politik
#Yellow
#Speed of Sound
#God Put a Smile upon Your Face
#What If
#How You See the World
#Don't Panic
#White Shadows
#The Scientist

**B-სცენა**:
#Til' Kingdom Come
#Ring of Fire
#Trouble

**მთავარი სცენა**:
#Clocks
#Talk

**ბისზე:**
#Swallowed in the Sea
#In My Place
#Fix You

## რესურსები ინტერნეტში
*ტურნეს შესახებ საიტზე WikiColdplay 

კატეგორია:Coldplay-ს საკონცერტო ტურნეები
კატეგორია:2005 წლის საკონცერტო ტურნეები
საზღვაო მილი

**საზღვაო მილი** — განსხვავდება ინგლისური მილისაგან. ერთი საზღვაო მილი უდრის 1852 მეტრს, მერიდიანის 1’-იანი რკალის საშუალო სიგრძეს. 1 საზღვაო მილი = 10 კაბელტოვს.
## იხილეთ აგრეთვე 
* მილი (ერთეული)

## ლიტერატურა 
## Sources
*  (IUGG/WGS-84 data)
*  (IAU data)

## რესურსები ინტერნეტში 
* National Bureau of Standards: Refinement of values for the yard and the pound (1959)
* Measure Distances on a map in Nautical miles
* Nautical Unit Converter 

კატეგორია:სიგრძის საზომი ერთეულები
იბერია (მრავალმნიშვნელოვანი)

საკუთარი სახელი იბერია შეიძლება აღნიშნავდეს:

* იბერია — ადრეფეოდალური სამეფო სამხრეთ–აღმოსავლეთ საქართველოში;
* იბერია — პირენეის ნახევარკუნძულის ლათინური სახელწოდება;
* იბერია — სამშენებლო კომპანია საქართველოში;
* იბერია — ესპანეთის უდიდესი ავიაკომპანია;
* იბერია —   ტელეკომპანია
## იხილეთ აგრეთვე
* ივერია;
* იბერიის თემი;
* იბერიის მთები;
კოლხური სურო

**კოლხური სურო** () — მცოცავი ბუჩქი სუროს გვარისა. აქვს მომრგვალო ან მომრგვალო-კვერცხისებრი ფორმის ტყავისებრი ფოთლები და პატარა მომწვანო ყვავილები. 

გავრცელებულია უფრო დასავლეთ საქართველოს ტყეებსა და ჩრდილიან ადგილებში. საქართველოს გარდა  იზრდება თურქეთში (ლაზისტანი) კულტივირებულია ბაღებსა და პარკებში. მისი ფოთლები შემოდგომის დამლევს და ზამთარში სიცივისაგან ლამაზ მოწითალო იერს იღებს. ადვილად მრავლდება კალმითა გადაწვენით. ნიადაგდაცვითი მნიშვნელობა აქვს.

## ლიტერატურა
კატეგორია:სურო
მეგა...

**მეგა...** ( 6 (1 000 000, მილიონი) ამოსავალ ერთეულს.

წარმოშობილია ბერძნულიდან — μέγας (დიდი).

1873 წელს ერთეულთა CGS სისტემის მიერ მიღებულია ერთეულთა თავსართად.

## მაგალითები 
*1 მგვტ (მეგავატი) = 1000 კილოვატი = 1&nbsp;000&nbsp;000 ვატი.
* ერთი მეგატონა ტროტილი (გამოიყენება ბირთვული იარაღის სიმძლავრის გასაზომად ტროტილის ექვივალენტის გამოყენებით - 1&nbsp;000&nbsp;000 ტონა ტროტილი.
* მეგაჰერცი — ტელევიზიის და რადიოს ელექტრომაგნიტური გამოსხივების სიხშირე, GSM და სხვა... 1მგჰც = 1&nbsp;000&nbsp;000 ჰერცი.

## კვადრტული და კუბური ფორმები 
* 1 Mm² აღნიშნავს ერთ კვადრატულ მეგამეტრს, ფართის ზომას 1&nbsp;000&nbsp;000 × 1&nbsp;000&nbsp;000 მ ან 1012 მ² (და არა 1&nbsp;000&nbsp;000 × კვადრატული მეტრი)

## კომპიუტერული ტექნოლოგიები 
კომპიუტერულ ტექნოლოგიებშიც *მეგა...* (*mega-*) აღნიშნავს 1&nbsp;048&nbsp;576 (220) ინფორმაციულ ერთეულს (მაგ. მეგაბაიტი), აგრეთვე აღნიშნავს 1&nbsp;000&nbsp;000 (106) სხვა ერთეულს, მაგალითად, ინფორმაციის გადაცემის სისწრაფეს: 1 მეგაბიტი/წ = 1&nbsp;000&nbsp;000 ბიტი/წ

არაერთგვაროვანი აღქმის აღსაკვეთად აგრეთვე იყო მიღებული პრეფიქსი *მები...*, რომელიც 220 ტოლია, მაგრამ დიდ გავრცელებას ვერ ჰპოვა.

## ლიტერატურა 
## რესურსები ინტერნეტში 
* [http://www.bipm.org ] BIPM საიტი

კატეგორია:სი თავსართები
კოლხური ცული

[thumb|270 px|right|სამარხში აღმოჩენილი [ბრინჯაოს ხანა|ბრინჯაოს ხანის კოლხური ცულები.]]
**კოლხური ცული**, გვიანდელი ბრინჯაოსა და რკინის ხანის (ძვ. წ. XV-VI სს.) კოლხური კულტურის ერთ-ერთი ძირითადი განმსაზღვრული ბრინჯაოს იარაღი, რომელსაც ექვსწახნაგა ტანი და წვეტიან-ოვალური სატარე ხვრელი აქვს. კოლხური ცულის ტიპოლოგიური კლასიფიკაცია მოცემული აქვთ რ. ვირხოვს, ე. შანტრს, პრასკოვია უვაროვას, ფ. პანჩარს, ოთარ ჯაფარიძეს, ე. კრუპნოვს, დ. ქორიძეს და ბ. ტეხოვს. 

კოლხური ცული უნივერსალური იარაღი იყო. იყენებდნენ როგორც სამეურნეო ცხოვრებაში, ისე საომრად. გრაფიკული დეკორით შემკულ ცულებს საომარი და საკულტო დანიშნულება ჰქონდა. კოლხურმა ცულმა განვითარების ხანგრძლივი და რთული გზა განვლო. ძვ. წ. II-I ათასწლეულის მიჯნაზე იგი საბოლოოდ ჩამოყალიბდა და არსებითად არ შეცვლილა. კოლხური ცული  გვხვდება სამარხებში (თლი, ყობანი, პალური, მუხურჩა, ყულანურხვა, ოჟორა), განძებში (ორდუ, ბიჭვინთა, ლიხნი, ოყურეში და სხვა). სულ 100-ზე მეტი განძია. ნაწილი შემთხვევითაა აღმოჩენილი. ყველაზე ადრეული კოლხური ცულის შემცველი განძებია ურეკის, პილენკოვოს, ბიჭვინთის, გაგრის ერგესი, მახუნცეთისა და სხვა. ძვ. წ. IX საუკუნის II ნახევრიდან ჩნდება გრაფიკული დეკორით შემკული საომარი საკულტო კოლხური ცულებიც. დეკორი პლასტიკურ ფორმასთან ორგანულადაა შერწყმული. სხვადასხვა ზომის წახნაგზე დეკორი სიმეტრიულადაა განაწილებული და ერთ მთლიან კომპოზიციად აღიქმება. გამოსახულია ირემი, ცხენი, ძაღლი, გველი, თევზი, ბაყაყი, ფრინველი, სვასტიკა, ჯვარი, ვარსკვლავი და სხვა. ყუის თავზე ზოგჯერ მოთავსებულია სკულპტურული გამოსახულება. კოლხური ცულის გრაფიკულ დეკორში ასახულია უძველესი ქართული რელიგიური და მითოლოგიური წარმოდგენები.

გრავირებული კოლხური ცულები (ძვ. წ. IX ს.) ბრინჯაოს სხვა ნივთებთან ერთად პირველად აღმოჩნდა 1869 წელს ყობანში (ჩრდილოეთი ოსეთი). აღმოჩენის ადგილის მიხედვით ეწოდა ყობანური ცული, ხოლო შესაბამის კულტურას - ყობანური კულტურა. შემდეგ წლებში დასავლეთ და აღმოსავლეთ ტერიტორიაზე მიკვლეულია კოლხური ცულის ყველა ფორმა (ძვ. წ. XV-VI სს.), მ. შ. ყობანში აღმოჩენილი ცულის ვარიანტიც. აღსანიშნავია, რომ კოლხური ცულის ჩამოსასხმელი ყალიბები მხოლოდ საქართველოს ტერიტორიაზეა აღმოჩენილი (თაგილონის განძი, თელოვნის განძი), 30-იან წლებში მას კოლხური ცული უწოდეს.  დაადგინეს (ბ. კუფტინი, ო, ჯაფარიძე, დ. ქორიძე, თ. მიქელაძე), რომ ამ ცულების სამშობლო კოლხეთია.

## ლიტერატურა
**მიქელაძე თ.,* ძიებანი კოლხეთისა და სამხრეთ-აღმოსავლეთ შავიზღვისპირეთის უძველესი მოსახლეობის ისტორიიდან (ძვ. წ. II-I ათასწლეულები), თბ., 1974;
**ქორიძე დ.,* კოლხური კულტურის ისტორიისათვის, თბ., 1965;
*
* *ჯაფარიძე ო.,* კოლხური ცული, «ს. ჯანაშიას სახ. საქართველოს სახელმწიფო მუზეუმის მოამბე», 1950, ტ. 16B;
**Техов Б. В.,* Очерки древней истории и археологии Юго-Осетии, Тб., 1971;
**Куфтин Б. А.,* К вопросу о древнейших копиях грузинской культуры на Кавказе по данным археологии, იქვე 1944, ტ. 12B;

კატეგორია:კოლხური კულტურა
ომარის მეჩეთი (ბეთლემი)

**ომარის მეჩეთი** () — უძველესი და ერთადერთი მეჩეთი ქალაქ ბეთლემში, მანგერის მოედანზე, მაცხოვრის შობის ტაძრის სიახლოვეს. მეჩეთს სახელი დაერქვა მეორე სუნი ხალიფა ომარ (უმარ) იბნ ალ-ხატაბის (დაახ. 581-644) პატივსაცემად. იერუსალიმის აღების შემდეგ ომარიმ ბეთლემი მოინახულა 637 წელს, სადაც გამოსცა კანონი, რომელიც ქრისტიანთა სალოცავსა და მიმდევრებს დაიცავდა. გადმოცემით ისლამის წინასწარმეტყველი მუჰამედის გარდაცვალებიდან ოთხი წლის შემდეგ ომარი ამ მეჩეთის ადგილას ლოცულობდა.

მეჩეთი 1860 წელს აშენდა, თუმცა 1955 წლამდე არ განახლებულა. მისი მშენებლობისთვის მიწა გაიღო ბერძნულმა მართლმადიდებლურმა ეკლესიამ.

## სქოლიო
კატეგორია:პალესტინის მეჩეთები
უმარ იბნ ალ-ხატაბი

thumb|300px|ომარის მეჩეთი ბეთლემში.
**უმარ I**, *უმარ  იბნ  ალ-ხატაბი* (არაბ. عمر ابن الخطاب‎‎ — `Umar ibn al-Khattāb) (დ. 581, მექა — გ. 3 ნოემბერი, 644) — მეორე მართლმორწმუნე ხალიფა (634–644), მუჰამედის ერთგული თანამოძმე. მის დროს არაბთა ჯარებმა დაიპყრეს ვრცელი ტერიტორიები აზიასა და აფრიკაში. უმარმა საფუძველი ჩაუყარა არაბთა სახელმწიფო ორგანიზაციას დაპყრობილ ქვეყნებში. შეიქმნა დამორჩილებული ხალხების სახელმწიფო ექსპლუატაციისა და დამპყრობლებს შორის შემოსავლის განაწილების სისტემა, სამხედრო და სამოქალაქო ნაცვლების ინსტიტუტი, სასამართლო სისტემა, დაარსდა ქსელი სამხედრო ბანაკებისა (რომელთაგანაც წარმოიქმნენ ქალაქები: ქუფა, ბასრა, ფუსტატი). უმარმა შემოიღო მუსლიმანური წელთაღრიცხვა ჰიჯრის მიხედვით. მოკლა სპარსელმა მონამ.

## ლიტერატურა 
კატეგორია:არაბები
კატეგორია:დაბადებული  581
კატეგორია:გარდაცვლილი 3 ნოემბერი
კატეგორია:გარდაცვლილი 644
კატეგორია:ისლამის ისტორია
კატეგორია:მართლმორწმუნე ხალიფები
კატეგორია:VII საუკუნის ხალიფები
კოლხური ხოხობი

**კოლხური ხოხობი** ( Phasis — მდინარე რიონის ძვ. სახელწოდებიდან) — ფრინველი ქათმისნაირთა რიგისა. მამლის მასა 1600 გ აღწევს, დედლისა — 800 გ. აქვთ კარგად განვითარებული ფეხები, მოკლე მომრგვალებული ფრთები, გრძელი ბოლო (განსაკუთრებით მამალს). მამალს გალოზე დეზები აქვს და მეტად ლამაზი, მკვეთრი შეფერილობით გამოირჩევა. აღწერილია კოლხური ხოხობის მრავალი ქვესახეობა, რომელთაგან ყოფილ სსრკ-ის ფარგლებში გვხვდება 13. კოლხური ხოხობი გავრცელებულია უთოვლო ან მცირე თოვლიან და რბილ კლიმატიან ზოლში პალეარქტიკის სამხრეთ ნაწილში. აკლიმატიზებულია მსოფლიოს მრავალ ქვეყანაში. საქართველოში წინათ გავრცელებული ყოფილა კოლხეთის დაბლობზე, მტკვრის, ივრისა და ალაზნის ჭალებში. ბევრ ადგილას კვლავ ინტენსიურად მრავლდება. ბინადრობს ჭალის ტყეებში, მცენარეულობით მდიდარ წყალსატევების სანაპირო დაბლობებზე, ზღვის დონიდან 850 მ-მდე. ბუდეს იკეთებს ხმელი ფოთლებითა და ბალახით მიწის პატარა ჩაღრმავებაში. დებს 8-12, ზოგჯერ 18 კვერცხს. ბუდეზე ზის მხოლოდ დედალი. ცუდად ფრენს. საშიშროების შემთზვევაში გარბის. იკვებება ძირითადად მცენარეულობით, უფრო სარეველათა თესლით, ნაყოფით, ვეგეტატიური ნაწილებით, აგრეთვე მწერებით. სასარგებლო ფრინველია.

## ლიტერატურა 
კატეგორია:ქათმისნაირნი
კატეგორია:აზიის ფრინველები
მარია ტეკელი

**მარია ტეკელი** (), აგრეთვე ცნობილია როგორც **დედოფალი მერი** ( , სრული სახელი — Victoria Mary Augusta Louise Olga Pauline Claudine Agnes — ვიქტორია მარია ავგუსტა ლუიზა ოლღა პაულინა კლოდინა აგნესა; დ. 26 მაისი, 1867 — გ. 24 მარტი, 1953) — ბრიტანეთის მეფე ჯორჯ V-ის მეუღლე, ედუარდ VIII-ისა და ჯორჯ VI-ის დედა. 1910 წლიდან იყო ინდოეთის იმპერატრიცა და ირლანდიის დედოფალი.

მარიას მამა უფლისწული ფრანცი გერმანელ თავადთა ოჯახს ეკუთვნოდა (ტეკელთა გვარი), ვიურტემბერგის მეფეთა შთამომავლებს მორგანატთა ქორწინებიდან. დაბადებიდან მარია მჭიდროდ იყო დაკავშირებული ინგლისთან: ის ლონდონში კენსინგტონის სასახლეში დაიბადა. დედამისი ჯორჯ III-ის შვილიშვილი იყო. მეუღლის გამეფებამდე ის ასევე იყო უელსის პრინცესა და კორნუოლის ჰერცოგინია (1901–1910) და იორკის ჰერცოგინია (1901 წლამდე).

## რესურსები ინტერნეტში
* ენციკლოპედია „ბრიტანიკა“

კატეგორია:ბრიტანეთის კონსორტები
კატეგორია:უელსის პრინცესები
კატეგორია:დაბადებული 26 მაისი
კატეგორია:დაბადებული 1867
კატეგორია:გარდაცვლილი 24 მარტი
კატეგორია:გარდაცვლილი 1953
კატეგორია:დედა დედოფლები
კატეგორია:ვიქტორიასა და ალბერტის ორდენის კავალრები
კატეგორია:წმინდა იზაბელის ორდენის კავალრები
ტერა...

**ტერა...** ( 12 (1 000 000 000 000, ტრილიონი) ამოსავალ ერთეულს.

წარმოშობილია ბერძნულიდან — τέρας (ურჩხული).

1960 წელს ზომა-წონის მეთერთმეტე გენერალურ კონფერენციაზე ოფიციალურად იქნა მიღებული ჯერადი ერთეულის თავსართად.

### მაგალითები
* 1 ტომ (ტერაომი) = 1012 ომი = 1 000 000 000 000 ომი.
* 1 ტბ (ტერაბაიტი) =  1012 ბაიტი= 1 000 000 000 000 ბაიტი.

## ლიტერატურა
## სქოლიო
კატეგორია:სი თავსართები
ომი (მრავალმნიშვნელოვანი)

არსებითი სახელი **ომი** შეიძლება ნიშნავდეს:

* ომი — სახელმწიფოებს შორის არსებული კონფრონტაციის გადაწყვეტა სამხედრო ძალადობის გზით;
* ომი — წინაღობის ერთეული.
* ომი — მდინარე რუსეთში.
კოლხური ჯონჯოლი

thumb|*Staphylea colchica*
**კოლხური ჯონჯოლი** () — ბუჩქი ან ტანდაბალი (5 მ-მდე სიმაღლის) ხე ჯონჯოლისებრთა ოჯახისა. აქვს გრძელყუნწიანი, სამ- ან ხუთფოთოლაკიანი ფოთლები.

გავრცელებულია ბალკანეთსა და მცირე აზიაში. საქართველოში ძირითადად კოლხეთში იზრდება. გვხვდება აგრეთვე მდინარე ბანისხევის ხეობაში (ბორჯომთან). იზრდება ზღვის დონიდან 700-800 მ-მდე, ტყის პირებზე, წაბლნარებსა და მუხნარებში ქვეტყედ. ზოგჯერ კულტივირებულია ბოტანიკურ ბაღებში (მაგ., თბილისის ბოტანიკურ ბაღში).

ყვავილობს მაისში, მსხმოიარობს ივლისში. კოლხური ჯონჯოლის გაუშლელ ყვავილებს ამწნილებენ.

## ლიტერატურა
კატეგორია:ჯონჯოლისებრნი
კომბოსტოს მავნებლები

**კომბოსტოს მავნებლები** — მწერები, რომლებიც აზიანებენ კომბოსტოს. საქართველოში ფართოდ გავრცელებულია კომბოსტოს თეთრულა, კომბოსტოს ჩრჩილი, რაფსის ხერხია, კომბოსტოს ბუგრი, ჯვაროსანთა სამხრეთის რწყილი, კომბოსტოს გაზაფხულის ბუზი და სხვა. კომბოსტოს თეთრულა გავრცელებულია ევროპაში, აზიასა და ჩრდილოეთ ამერიკაში. საქართველოს პირობებში 4-5, მთიან ზონაში 1-2 თაობას იძლევა. კომბოსტოს ჩრჩილი ევროპასა და აზიაშია გავრცელებული. გვხვდება მრავალ ადგილას, აზიანებს კომბოსტოს, ბოლოკს, რაფსს, ტურნეფსს, თალგამსა და სხვა. წელიწადში 3-4 თაობას იძლევა.

## ბრძოლის ღონისძიებები
აგროტექნიკური ღონისძიებების ჩატარება, ქიმიური საშუალებიდან გამოიყენება 0,2%-იანი კარბოფოსის, ფოზალონის ან ქლოროფოსის სამუშაო ხსნარი. კომბოსტოს თავის დახვევის პერიოდში მღრღნელპირიანი მწერების წინააღმდეგ კი ენტობაქტერინ-3-ის 0,5% სუსპენზია და სხვა.

## ლიტერატურა
*
კომელინასებრნი

**კომელინასებრნი** () — ერთლებნიან მცენარეთა ოჯახი. ბალახებია, აქვთ შეფოთლილი დამუხლული ღერო, აქტინომორფული ან ზოგჯერ ზიგომორფული ორსქესიანი ყვავილები. 

ოჯახში 40 გვარია და 500-ზე მეტი, სხვა მონაცემებით 1000-მდე სახეობა. გავრცელებულია ნახევარსფეროს ტროპიკებსა და სუბტროპიკებში. ყოფილ სსრკ-ში 2 გვარია ცნობილი — კომელინა, რომელიც საქართველოშიც ორი სახეობით გვხვდება როგორც სარეველა, და ანეილემა (მხოლოდ 1 სახეობა იზრდება შორეულ აღმოსავლეთში). ტრადესკანცია, ზებრინა, სპირონემი და სხვა. აგრეთვე დეკორატიულ მცენარედ მოჰყავთ.

## ლიტერატურა 
*
კომბოსტო

**კომბოსტო** () — მცენარის გვარი კომბოსტოსებრთა ოჯახისა. ერთ-, ორ- ან მრავალწლოვანი მცენარეა. აქვს თითისტარისებრი ფესვი, სწორი ან ნახევრად წამოწეული დატოტვილი ღერო, მორიგეობით განლაგებული ფოთლები, შიშველი ან შებუსულუ ღერო და ფოთოლი, მტევნებად ან ფარებად შეკრებილი ყვავილები. ყვითელი გვირგვინის ფურცლები; ნაყოფი — პარკი, სფეროსებრი თესლი, ფერად მუქი მურა, მომიხაკისფრო, მოწითალო-მურა ან ყვითელი. კომბოსტოს გვარში 100-ზე მეტი სახეობაა. სამშობლოდ ითვლება ჩინეთი და ხმელთაშუაზღვისპირეთი. ველური ფორმები გავრცელებულია ევრაზიაში. კულტურული სახეობებია ბოსტნისა და საკვები კომბოსტო, მიწამხალა, რაფსი, თალგამი, შალგი, მდოგვი და სხვა. ბოსტნისა და საკვები კომბოსტოს ჯგუფში შედის ბოსტნის კომბოსტო, ჩინური კომბოსტო, პეკინური კომბოსტო.  კომბოსტოს ყველა სახეობა, ყვავილოვანი და პეკინური კომბოსტოს გარდა, ორწლოვანი მცენარეა. 

კომბოსტოს იყენებენ ნედლად, ხარშავენ, თუშავენ, ამწნილებენ, ამარილებენ, ახმობენ, ყინავენ და სხვა. კომბოსტო შეიცავს ნახშირწყლებს, ცილებს, მინერალურ მარილებს, ვიტამინებს (C, B  ჯგუფის და სხვა). აქვს დიეტური და სამკურნალო თვისებები. განსაკუთრებით დიდი სამეურნეო მნიშვნელობა აქვს თავიან კომბოსტოს. 

საქართველოში გავრცელებული თავიანი კომბოსტოს ჯიშების (პირველი ნომერი გრიბოვოს 147, ოქროს ჰექტარი, გრიბოვოს დიდება 231, ბელორუსული 456, მოსკოვური საგვიანო 15, ამაგერი 611 და სხვა) გარდა გავრცელებული და დარაიონებულია ხარისგულა, ლანირული ხარისგულა, დარუბანდული ადგილობრივი, გორული ბრაუნშვაიგი, ქართული (მესხური) ბერბუკულა და სხვა.  კომბოსტოს მოსავალი 200-900 ც/ჰა. საყუათო ნივთიერების შემცველობით და საგემოვნო თვისებების მხრივ განსაკუთრებით მდიდარია ყვავილოვანი კომბოსტო. მისი ჯიშებია: მოსკოვური საკონსერვო, „სნეჟინკა“, ადრეული, სამამულო და სხვა. 

მოსავლიანობა ღია გრუნტზე 180 ც/ჰა. კოლრაბის (ბოსტნის კომბოსტოს სახეობა) თალგამისებურად გამსხვილებულ ღეროს — ღერონაყოფს იყენებენ ნედლად. შემწვარს და მოთუშულს. კოლრაბის მსგავსია საქართველოში გავრცელებული კეჟერა, რომელიც მრავალნაირი ფორმით გვხვდება. ფოთლოვანი კომბოსტო მოჰყავთ საკვებად და დეკორატიულ მცენარედ. ჩითილით კომბოსტოს მოყვანა ყველაზე გავრცელებული წესია. ჩითილები გამოჰყავთ კვალსათბურებში, ცივ ან თბილ საჩითილეებში, სამხრეთის თბილ რაიონებში - ღია გრუნტზე.

*კომბოსტოს დაავადებებია:* კომბოსტოს შავფეხა, ალტერნარიოზი, ჭრაქი, ნაცრისფერი სიდამპლე და თეთრი სიდამპლე.

## სახეობები 
* *Brassica carinata*
* *Brassica elongata*
* *Brassica fruticulosa*
* *Brassica hilarionis*
* *Brassica juncea*
* *Brassica napus* — რაფსი
* *Brassica nigra*
* *Brassica oleracea* — ბოსტნის კომბოსტო
** თავიანი კომბოსტო
** ბროკოლი
** ყვავილოვანი კომბოსტო
** ბრიუსელის კომბოსტო
** კოლრაბი
** სავოიის კომბოსტო
* *Brassica rapa* — თალგამი
** *Brassica rapa* subsp. *oleifera* – შალგი
* *Brassica tournefortii*

### სხვა სახეობები რომელიც მიეკუთვნებოდა ***Brassica-ს გვარს*** 
* *Brassica kaber*: მინდვრის მდოგვი — *Sinapis arvensis*
* *Brassica alba* or *B. hirta*: თეთრი მდოგვი — *Sinapis alba*
* *Brassica geniculata* — *Hirschfeldia incana*

## ლიტერატურა
* *კვაჭაძე გ.,* მებოსტნეობა, გამოც. მე-2, თბ., 1965;
**Жуковский П. М.,* Культурные растения и их сороличи, 3 изд., Л., 1971.

*
დიჯეი ბობო

**დიჯეი ბობო** (DJ BoBo, ნამდვილი სახელი: პეტერ რენე კიპირიანო ბაუმანი, დ. 5 იანვარი, 1968)  — შვეიცარიელი პოპ-მუსიკოსი, მომღერალი და პროდიუსერი. საერთო ჯამში მას გაყიდული აქვს 14 მილიონი დისკი, გამოცემული აქვს 13 სტუდიური ალბომი და რამდენიმე კომპილაციური ალბომი. დიჯეი ბობომ დღემდე გამოსცა 44 სინგლი, რომელთა ნაწილი გერმანულენოვან და არა მხოლოდ გერმანულენოვან ქვეყნებში მაღალ პოზიციებს იკავებდა. მას ასევე გამოცემული აქვს კომპილაციები საკუთარი სიმღერების გადამუშავებული ვერსიებით.

დიჯეი ბობომ წარმატებას პირველად მიაღწია ჰიტ-სინგლით „Somebody Dance With Me“. წლების განმავლობაში ასევე დიდი პოპულარობა მოიპოვეს სინგლებმა „Keep on Dancing“, „Take Control“, „Everybody“, „Let the Dream Come True“, „Love is All Around“, „Freedom“, „Pray“ და „What a Feeling“, ისევე როგორც მასიურმა ჰიტმა „Chihuahua“. მუსიკოსს მიღებული აქვს უამრავი ოქროს და პლატინის სტატუსის მქონე შეფასებები ალბომების გაყიდული რაოდენობისათვის. იგი დღემდე პოპულარულია მრავალ ევროპულ ქვეყანაში და ითვლება შვეიცარიის ყველაზე გაყიდვად მუსიკოსად.

## დისკოგრაფია 
;სტუდიური ალბომები
**Dance with Me* (1993)
**There is a Party* (1994)
**World in Motion* (1996)
**Magic* (1998)
**Level 6* (1999)
**Planet Colors* (2001)
**Visions* (2003)
**Pirates of Dance* (2005)
**Greatest Hits* (2006)
**Vampires* (2007)
**Fantasy* (2010)
**Dancing Las Vegas* (2011)
**Circus* (2014)
**Mystorial* (2016) 
;კომპილაციები
**Just for You* (1995)
*''The Ultimate Megamix '99* (1999)
**Celebration* (2002)
**Chihuahua* (2003)
**Greatest Hits* (2006)
**Olé Olé The Party* (2008)
**Reloaded* (2013)
;საკონცერტო ალბომები
**Live in Concert'' (2003)

## რესურსები ინტერნეტში
*
*სრული დისკოგრაფიის მიმოხილვა და ინფორმაცია ჩარტებზე

## სქოლიო 
კატეგორია:დაბადებული 1968
კატეგორია:ევროვიზიის კონკურსანტები
კატეგორია:ევროდენს მუსიკოსები
კატეგორია:შვეიცარიელი მუსიკოსები
კატეგორია:დაბადებული 5 იანვარი
კატეგორია:ცოცხალი ადამიანები
კომკავშირელი

**კომკავშირელი** — მწვერვალი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის მთავარი წყალგამყოფი ქედის განშტოებაზე, მდინარეების მესტიაჭალისა და ტვიბერის (ენგურის სისტემა) წყალგამყოფ გვალდის ქედზე. სიმაღლე ზღვის დონიდან 3690 მ. აგებულია ქვედაიურული თიხაფიქლებითა და ქვიშაქვებით. ხასიათდება თანამედროვე გამყინვარებით. კალთებზე სუბალპური და ალპური მდელოებია.

## ლიტერატურა
კატეგორია:სამეგრელო-ზემო სვანეთის მხარის მთები
კომპასი (მრავალმნიშვნელოვანი)

**კომპასი** შეიძლება აღნიშნავდეს:

* კომპასი — გარემოში ორიენტირებისათვის განკუთვნილი ხელსაწყო;
* კომპასი — ცის სამხრეთ ნახევარსფეროს თანავარსკვლავედი.
კომპენსაცია

**კომპენსაცია** შეიძლება აღნიშნავდეს:

* კომპენსაცია — ვალდებულების შეწყვეტის ერთ-ერთი ხერხი
* კომპენსაცია — ფსიქიკური და ფსიქოფიზიოლოგიური პროცესების დარღვეული წონასწორობის აღდგენა
კომუნისტი (გაზეთი)

**„კომუნისტი“** — ყოველდღიური გაზეთი, საქართველოს კპ ცკ-ის, საქართველოს სსრ უმაღლესი საბჭოსა და საქართველოს სსრ მინისტრთა საბჭოს ორგანო. 

## ისტორია
პირველი ნომერი გამოვიდა 1920 წლის 3 ივნისს თბილისში, როგორც საქართველოს კპ ცენტრალური და თბილისის კომიტეტების ორგანო. 

10 ნომრის გამოცემის შემდეგ გაზეთი დაიხურა თბილისის გენერალ-გუბერნატორის განკარგულებით. დამოუკიდებელი საქართველოს პირველი მთავრობის დროს გაზეთი გამოდიოდა „საქართველოს კომუნისტის“ (21 ნომერი) და „ახალი კომუნისტის“ სახელწოდებით. 

საქართველოში საბჭოთა ხელისუფლების დამყარების შემდეგ 1921 წლის 2 მარტიდან კვლავ „კომუნისტის“ სახელწოდებით გამოდიოდა.
305პქ|მინი|„კომუნისტი“, 14 მაისი, 1981, № 111, გვ. 4.

### თემატიკა
„კომუნისტი“ ასახავდა საქართველოს სსრ ისტორიის ყველა მნიშვნელოვან პერიოდს, იბრძოდა საბჭოთა კავშირის კომუნისტური პარტიისა და საბჭოთა მთავრობის გადაწყვეტილებათა შესასრულებლად. 

აშუქებდა პოლიტიკის, საგარეო ურთიერთობების, ეკონომიკის, მრეწველობის, სოფლის მეურნეობის, ლიტერატურის, ხელოვნების, მეცნიერების, სპორტის, განათლებისა და სხვა საზოგადოებრივ საკითხებს. 

გაზეთს ჰქონდა დამატებები — ჟურნალები „ჩირაღდანი“ (1923–1925), „მეცნიერება და ტექნიკა“ (1925–1926), „დროშა“ (1929–1934), გაზეთი „სოფლის მეურნეობა“ (1958). 

სხვადასხვა დროს „კომუნისტის“ რედაქტორები იყვნენ ი. (მამია) ორახელაშვილი, ფ. მახარაძე, ა. ქურიძე (ს. ეული), ვ. სუხიშვილი, ა. თუმანოვი, ვ. ბახტაძე, გ. მუშიშვილი (გ. ხოფერია), ნ. კიკნაძე, დ. მჭედლიშვილი, გ. ბედინეიშვილი. 

1950 წელს დაარსების 30 წლისთავთან დაკავშირებით „კომუნისტი“ დაჯილდოვდა შრომის წითელი დროშის ორდენით. ტირაჟი 700 ათ. ცალი (1980). გაზეთმა თავისი არსებობა შეწყვიტა 1990 წელს.

## გაზეთის დამატებანი
* სალიტერატურო-სამხატვრო ჟურნ. „ჩირაღდანი“. 1923–1925 
* ორკვირეული სურათებ. ჟურნ. „მეცნიერება და ტექნიკა“. 1925–1926 
* ჩანართი — „ახალგზელი“. 1925–1927 
* ორკვირეული სამხატვრო-სალიტ. ჟურნ. „დროშა“. 1929–1934 
* წიგნები: ე. ნინოშვილის თხზულებანი, გორევის „ტომას მორიდან ლენინამდე“, „როგორ არის აშენებული რ. კ. პარტია“, ი. ბ. სტალინის „პარტიის მორიგი ამოცანები და მემარჯვენე გადახრა“ (თბ. 1929), „ახალი ვითარება, სამეურნეო მშენებლობის ახალი ამოცანები“ (თბ. 1931); „საანგარიშო მოხსენება პარტიის XVIII ყრილობაზე“ (თბ. 1934).

## ლიტერატურა
## რესურსები ინტერნეტში
* „კომუნისტი“ — საქართველოს პარლამენტის ეროვნული ბიბლიოთეკა
* „კომუნისტი“ — პროსოპოგრაფიულ მონაცემთა ბაზა

## კომენტარები
## სქოლიო
კატეგორია:ქართულენოვანი გაზეთები
კატეგორია:საქართველოს გაზეთები
კატეგორია:კომუნისტური გაზეთები
კატეგორია:სსრკ-ის გაზეთები
კომუნისტური აღზრდისათვის

**„კომუნისტური აღზრდისათვის“** — საქართველოს განსახკომის ყოველდღიური პედაგოგიურ-მეთოდური ჟურნალი. გამოდიოდა 1932–1941 წლებში თბილისში. ჟურნალს ხელმძღვანელობდა სარედაქციო კოლეგია.

## იხილეთ აგრეთვე
* სკოლა და ცხოვრება (ჟურნალი)

## ლიტერატურა
კატეგორია:საქართველოს ჟურნალები
კატეგორია:ქართულენოვანი ჟურნალები
კომუნისტური განათლება

**„კომუნისტური განათლება“**: 

*სრულიად საქართველოს განათლების მუშაკთა კავშირის ცენტრალური გამგეობის, საქართველოს განსახკომის და ავტონომიური რესპუბლიკების განსახკომთა (1924 წლიდან აგრეთვე „სოცკულტურის“ საზოგადოების) ხუთდღიური გაზეთი. გამოდიოდა 1932–1936 წლებში, თბილისში, როგორც გაზეთი „განათლების მუშაკის“ გაგრძელება. ხელმძღვანელობდა სარედაქციო კოლეგია.
* საქართველოს პოლიტიკური განათლების მთავარმმართველობის ორგანო; გამოვიდა 1923 (მხოლოდ 1 ნომერი) თბილისში. რედაქტორი — გ. ხაჭაპურიძე.
## ლიტერატურა
კატეგორია:საქართველოს გაზეთები
კატეგორია:ქართულენოვანი გაზეთები
კომში

**კომში**, *ბია* () — მრავალწლოვანი მცენარის გვარი ვარდყვავილოვანთა ოჯახისა. არსებობს 1 სახეობა — ჩვეულებრივი კომში (). 

კომში ტანდაბალი ხე ან ბუჩქია, რომლის სიმაღლე 1,5-5 მ აღწევს. ნაყოფი ყვითელია, მსხლისებრი ან ვაშლისებრი ფორმა აქვს, შებუსული ან შეუბუსავია. რბილობი მოთეთროა, მორკბო-მომჟავო ან მჟავე, არომატული. შეიცავს (%-ობით): 7,22-15,06 შაქარს, 0,24-1,26 ორგანულ მჟავებს, 0,18-0,98 პექტინს და სხვა. ამზადებენ მურაბას, კომპოტს, ხილფაფასა და სხვა. 

კომში ველურად იზრდება კავკასიაში, შუა აზიასა და ირანში. კულტივირებულია თითქმის ყველგან. ამრავლებენ თესლით ან ვეგეტატიურად. საქართველო კომშის ერთ-ერთი სამშობლოა, აქ ადგილობრივი წარმოშობის 75 ჯიში არსებობს. საუკეთესო ჯიშებია ლაგოდეხის მსხვილნაყოფა, ქართული მჟავე, შილდური საგვიანო, საკომპოტე და სხვა.

## იხილეთ აგრეთვე
* საქართველოს ფლორა
* საქართველოს ტყეები

## ლიტერატურა 
კატეგორია:ვარდისებრნი
კატეგორია:ხილი
კატეგორია:დეკორატიული ხეები
კონდამიანი

**კონდამიანი** — ქართული ხუროთმოძღვრების ძეგლი, კოზმასა და დამიანეს გამოქვაბული სამონასტრო კომპლექსი სოფ. კისისხევიდან (თელავის მუნიციპალიტეტი) დაახლოებით 6 კმ-ზე. მდინარე კისისხევის მარცხენა ნაპირის ფლატეზე შემორჩენილია VI-VII საუკუნეების სამეკლესიიანი ბაზილიკა. ნაგებობა მარტივია. სამივე ეკლესია ერთმანეთის მიყოლობით არის განლაგებული. ნაგებია რიყის ქვით. შენობის კუთხეები, სარკმლისა და კარის საპირეები, იმპოსტები და ზოგი თაღი მოყვითალო ფერის შირიმის ქვისაა. მაღალი და ფართო მთავარი ეკლესია დასრულებულია ნალისებრი აფსიდით, რომლის კუთხეებიც ასევე შირიმის ქვითაა ამოყვანილი. კამარა ჩამოქცეულია. ჩრდილოეთ ნავში გამოყოფილია სათავსი სამსხვერპლოსათვის.

## ლიტერატურა
კატეგორია:თელავის მუნიციპალიტეტის ტაძრები
კატეგორია:VI საუკუნის ეკლესიები
კონდახი

**„კონდახი“** — ქართული საოხუნჯო კარიკატურებიანი ალმანახი. გამოდიოდა 1913 წელს თბილისში. გამოიცა 2 ნომერი. კარიკატურები ეკუთვნით ოსკარ შმერლინგსა და როტერს. გამომცემელი — ა. ხუდავერდოვი.

## ლიტერატურა
* ქსე, ტ. 5, გვ. 629, თბ., 1980

კატეგორია:ქართული ალმანახები
კონდიდი

**კონდიდი** — აჭარის ავტონომიურ რესპუბლიკაში ქობულეთის მუნიციპალიტეტის სოფლების ზედა კონდიდისა და ქვედა კონდიდის ძველი სახელწოდება.

## ლიტერატურა
კატეგორია:საქართველოს სოფლების ძველი სახელწოდებები
კონექტიკუტი (მრავალმნიშვნელოვანი)

**კონექტიკუტი** შეიძლება აღნიშნავდეს:

* კონექტიკუტი — შტატი აშშ-ში;
* კონექტიკუტი — მდინარე აშშ-ში.
კონიაკი (მრავალმნიშვნელოვანი)

**კონიაკი** შეიძლება აღნიშნავდეს:

* კონიაკი — მაღალალკოჰოლიანი სასმელი;
* კონიაკი — ქალაქი დასავლეთ საფრანგეთში.
TASS

**„TASS“** () — რუსეთის ცენტრალური სახელმწიფო საინფორმაციო სააგენტო.

1904-1914 წლებში ეწოდებოდა სანქტ-პეტერბურგის დეპეშათა სააგენტო, 1914-1918 წლებში — პეტროგრადის დეპეშათა სააგენტო, 1914-1925 წლებში რუსეთის დეპეშათა სააგენტო, 1925-1992 წლებში — საბჭოთა კავშირის დეპეშათა სააგენტო (საკდესი), 1992-2014 წლებში რუსეთის საინფორმაციო დეპეშათა სააგენტო (იტარ-ტასი), ხოლო 2014 წლიდან ეწოდება „ტასი“.  

რუსეთის დეპეშათა სააგენტო (რუს. РОСТА) (1914-1925) იყო საბჭოთა სახელმწიფოს ცენტრალური საინფორმაციო სააგენტო 1918 სექტემბრიდან 1925 წლის ივლისამდე. დაარსდა საკავშირო ცაკის დადგენილებით ბეჭდვითი სიტყვის ბიუროსა და პეტროგრადის დეპეშათა სააგენტოს შეერთების შედეგად 19+20 წელს შედიოდა რსფსრ განსახკომთან არსებულ მთავარ პოლიტგანათლებაში. 1922 წლის სექტემბრიდა საკავშირო ცაკის და სახკომსაბჭოს დეკრეტით დაარსდა ცენტრალური საინფორმავიო სააგენტო ორგანო — რ. დ. ს. 

1925 წლის 10 ივლისიდან, საბჭოთა კავშირის დეპეშათა სააგენტოს (საკდესის) დაარსების შემდეგ, რ. დ. ს. რსფსრ-ს გადაეცა, ხოლო 1935 წლის მარტში საერთოდ გაუქმდა და მისი ფუნქციები საკდესს დაეკისრა.

## რესურსები ინტერნეტში
* ოფიციალური საიტი

კატეგორია:რუსეთის საინფორმაციო სააგენტოები
რია-ნოვოსტი

**საერთაშორისო ინფორმაციის რუსული სააგენტო „რია-ნოვოსტი“** () — ყოფილი მედიაჯგუფი და ამჟამად მსოფლიოს ერთ-ერთი უმსხვილესი საინფორმაციო სააგენტო. 

დაარსდა 1941 წლის 24 ივლისს (სსრკ-გერმანიის ომის დაწყებიდან ერთი თვის შემდეგ) როგორც საბჭოთა საინფორმაციო ბიურო (Советское Информационное Бюро — СовИнформБюро), 1961 წელს მის ბაზაზე დაარსდა „ახალი ამბების“ ბეჭდვითი სიტყვის სააგენტო (Агентство Печати „Новости“ – АПН), 1990 წელს ეწოდა ახალი ამბების“ საინფორმაციო სააგენტო (Информационное Агентство «Новости» — ИАН), ხოლო 1991 წელს გარდაიქმნა „ახალი ამბების“ რუსეთის საინფორმაციო სააგენტოდ (Российское Информационное Агентство „Новости“).

## რესურსები ინტერნეტში 
* „რია–ნოვოსტის“ მთავარი საიტი

კატეგორია:საბჭოთა კავშირის საინფორმაციო სააგენტოები
კატეგორია:რუსეთის საინფორმაციო სააგენტოები
Reuters

მინი|250პქ|ოფიციალური ლოგო
**Reuters** (ქართ. როიტერსი) — ინგლისის საინფორმაციო სააგენტო. ისტორია იწყება 1851 წელს, როდესაც პოლ როიტერმა ლონდონში გახსნა ოფისი და დაიწყო საბირჟო ახალი ამბების გადაცემა პარიზში ახალი სატელეგრაფო კაბელით. სააგენტოს მსოფლიოს სხვადასხვა ქვეყანაში 197 ბიურო აქვს დაარსებული. სააგენტოში მუშაობს 14 ათასი ადამიანი, მათ შორის 2300 ჟურნალისტი.

## რესურსები ინტერნეტში 
* სააგენტო რეიტერის ოფიციალური საიტი 

კატეგორია:გაერთიანებული სამეფოს საინფორმაციო სააგენტოები
აფსარუნტი

**აფსარუნტი**, აფსაროსი (ლათ. Apsaruntus, Apsarus), ბერძნულ-რომაული წყაროებში დაფიქსირებული ტოპონიმი:
# გონიოს ციხე — ძლიერი ციხე-ქალაქი კოლხეთის სამხრეთ ნაწილში;
# მდინარე ჭოროხის სახელწოდება, ზოგიერთი წყაროს მიხედვით.

## სქოლიო 
კატეგორია:საქართველოს ისტორიული ტოპონიმები
სტილტსკინი

**სტილტსკინი** — პოსტ-გრანჟ ჯგუფი, რომელიც უფრო პოპულარული იყო 1990-იან წლებში. მისი ვოკალისტი არის რეი უილსონი, რომელმაც 1997 წელს ჩაწერა ალბომი ჯენესისთან და მიიღო მონაწილეობა მის საკონცერტო ტურნეში.

ჯგუფს აქვს გამოცემული ორი სტუდიური დისკი ''The Mind's Eye* და *She*, აგრეთვე ერთი საკონცერტო ალბომი, Stiltskin Live.

## დისკოგრაფია
### ალბომები
*1994 *The Mind's Eye* (CD/LP/MC) ბრიტანეთი #17
*2006 *She* (CD)
*2007 *Stiltskin Live'' (CD)

## რესურსები ინტერნეტში 
*

## სქოლიო 
კატეგორია:ბრიტანული პოსტ-გრანჟ ჯგუფები
კატეგორია:პოსტ-გრანჟ ჯგუფები
კატეგორია:1994 წელს ჩამოყალიბებული ჯგუფები